Paprastoji garšva

Paprastoji garšva (Aegopodium podagraria) – garšvos (Aegopodium) genties augalas.

Užauga iki 50-120 cm aukščio, turi šakniastiebius ir jais dauginasi vegetatyviškai. Stiebas tuščiaviduris, su briaunotomis vagelėmis. Žiedynas gana didelis, turintis apie 15-20 maždaug vienodo ilgio stipinų. Žydi gegužės – rugsėjo mėn.

Auga miškuose, krūmuose, pamiškėse, soduose. Sodininkai žino garšvą kaip vieną iš įkyriausių piktžolių, nes ji sugeba ataugti iš smulkių šaknies fragmentų. Seniau liaudies medicinoje buvo vartojamas podagrai gydyti.

Auga Lietuvoje.

Salieriniai
Vaistiniai augalai